text: Ribe-Esbjerg igen uden træner
  14 december 2017 kl. 19.09
  Vikarierende træner Sune Agerschou, der tog midlertidigt over med succes i Ribe-Esbjerg HH, da cheftræner Jan Leslie stoppede, er ude på ubestemt tid.
  Sune Agerschou ude på ubestemt tid. Hans fravær er relateret til de hovedproblemer, som han er påvirket af på grund af en kronisk hjernerystelse. Det er endnu uvist, hvornår Sune Agerschou vender tilbage, skriver klubben i en pressemeddelelse.
   
  - Vi ønsker Sune rigtig god bedring. Lige nu er det vigtigste, at han får al den ro, som han har brug for, siger formand Holger Refslund.
   
  Klubben arbejder fortsat på en permanent løsning på trænerposten. Indtil da varetager U18- og talenttræner Marc Uhd træneropgaven for Ribe-Esbjerg HH’s ligahold, som han har haft i samarbejde med Sune Agerschou de seneste kampe.
  